[video] Jans Rautenbach oor sy eerste fliek in 30 jaarJans Rautenbach se eerste fliek in meer as 30 jaar, Abraham, begin vandag by die loket. Foto: Burger Meyer Die legendariese filmmaker Jans Rautenbach se eerste fliek in meer as 30 jaar, Abraham, begin vandag by die loket. Jans, wat bekend is vir flieks soos Die kandidaat, Pappalap en Jannie totsiens, se nuwe fliek is verlede jaar tydens die kykNET Silwerskermfees bekendgestel. Abraham is ŉ ware verhaal uit Jans se lewe en hy maak self ŉ draai in die fliek. Hannes Muller vertolk die jonger Jans terwyl Franci Swanepoel die rol van sy vrou vertolk. Jans het die draaiboek geskryf en die regie behartig terwyl Koos Roets as kinematograaf opgetree het. Maroela Media het met Jans gesels oor sy ervaring om ná 30 jaar weer ŉ film te maak. Hy vertel ook van die minimalistiese en eerlike benadering wat hulle gevolg het wat beligting betref, asook wat hy dink van die jonger generasie se filmmakers.